રાષ્ટ્રીય વાહકજન્ય રોગ નિયંત્રણ કાર્યક્રમ અંતર્ગત રાજ્ય સરકાર દ્વારા મેલેરિયા મુક્ત ગુજરાત-૨૦૨૨ લક્ષ્યાંક નક્કી કરાયો છે. તેના ભાગરૂપે મેલિરિયા, ચિકનગુનિય અને ડેન્ગ્યૂ જેવા વાહકજન્ય રોગના નિયંત્રણ અને અટકાયતી કામગીરી કરવા જિલ્લા આરોગ્ય તંત્ર એલર્ટ થઇ ગયુ છે અને નક્કી કરાયેલા ત્રણ રાઉન્ડ પૈકી ત્રીજો રાઉન્ડ તા-૪થી ૯ જૂન સુધી યોજવામાં આવ્યો છે. તે દરમિયાન જિલ્લાના તમામ ૩૦૨ ગામને આવરી લેવાશે. તેમાં ડોર ટૂ ડોર સર્વે હાથ ધરવામાં આવશે. છેલ્લા રાઉન્ડમાં આગામી ચોમાસાને અનુલક્ષી છત અને છાપરા ઉપર પડેલો કાટમાળ દૂર કરવાની ઝુંબેશને મહત્વ આપવામાં આવશે. કારણ કે કાટમાળમાં ભરાતા વરસાદી પાણીમાં મચ્છરોનો ઉપદ્રવ થતો હોય છે.